சத்யானந்தா சித்தர்

சத்யானந்தா சித்தர் என்பவர் சென்னை நகரில் கிண்டியில் சமாதியடைந்த சித்தராவார்.சித்தர்கள் அறிவோம்: ஞானிகள் உலவும் வனம்﻿- சத்யானந்தா சுவாமிகள் - எஸ்.ஆர்.விவேகானந்தம் - தி இந்து நாளிதழ் May 28, 2015  இவரைக் கோழிப்பீ சித்தர் எனவும் கோழிப்பீ சாமிகள் எனவும்  அழைக்கின்றனர். இவர் சாய் பாபாவின் நண்பர் என்றும், வட இந்தியாவிலிருந்து இங்கு வந்தவர் என்றும் கூறப்படுகிறது.

இவர் இமயமலை போன்ற பல்வேறு தலங்களுக்குச் சென்றுவிட்டுத் தமிழகத்தில் திருவண்ணாமலைக்கு வந்துள்ளார். அங்கே சில காலம் தங்கியிருந்தவர் வில்வவனமாக இருந்த கிண்டியில் வந்து தங்கியுள்ளார். அவரது உயரமான உருவமும், ஜடாமுடியும் கண்ட மக்கள் அவரை வழிபட்டு வந்தனர்.

லோகநாத முதலியார் என்பவர் இவருக்குப் பணிவிடைகள் செய்து வந்துள்ளார். அவரது குடும்பத்தினர் கோழிப்பீ சாமிகளும், சாய்பாபாவும் இரவில் உரையாடுவதைக் கேட்டுள்ளார்கள்.

1904-ஆம் ஆண்டு சத்யானந்தா சித்தர் ஜீவ சமாதியடைந்தார். அவரது விருப்படி பத்துக்குப் பத்து அடிகள் அளவில் குழி தோண்டி அதனுள் சென்று சமாதி நிலை அடைந்தார். அவருக்கு அருகில் நண்பர் சாய் பாபாவிற்குக் கோயில் எழுப்ப கோரிக்கை வைத்துள்ளார். தற்போது கிண்டியில் கோழிப்பீ சித்தர் சமாதிக்கு அருகே சாய்பாபா கோயில் அமைக்கப்பட்டுள்ளது.

சித்துகள்
 சிறுவர்கள் இவர் மீது கோழிப்பீயை தூக்கிப் போட, அதனை ரசவாதக் கலையின் மூலம் தங்கமாக மாற்றி திருப்பி தந்துள்ளார்.
 நவகண்ட யோகத்தில் தன்னுடைய உடலை கூறு கூறாக போட்டபடி இருப்பார். மக்கள் வரும்போது முழு உருவில் காட்சி தருவார்.

ஆதாரங்கள்

பகுப்பு:சித்தர்கள்